Hapet thirrja për mobilitete (bursa) studentësh të UPT-së, në kuadër të Marrëveshjes KA1, të Programit Erasmus + në University of S i e n a , Itali

Në kuadër të Marrëveshjes KA1 bilaterale, është hapur thirrja për aplikime për mobiliteta për studentët e Universitetit Politeknik të Tiranës, në University of S i e n a .

**Lloji i mobilitetit përfshin:**

* Shkëmbimin e studentëve Bachelor dhe/ose Master për studime.

**Nivelet e mobilitetit:**

* Studentët duhet të jenë të regjistruar në Universitetit Politeknik të Tiranës, **Fakulteti i Teknologjisë së Informacionit dhe/ose Fakulteti i Inxhinierisë Matematike dhe Inxhinierisë Fizike.**

**Kohëzgjatja e bursës:** Semestri i II i vitit akademik 2024 – 2025.

**Numri total i studentëve:** 2

**Dokumentat e nevojshme për aplikim për studentët:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Italisht ose Anglisht);
* Dokumenti Learning Agreement\*\*.

**Përparësi në nominimin e studentëve kanë studentët që u përkasin grupeve të disavantazhuara.** Studentët që u përkasin këtyre grupeve të disavantazhuara kanë përparësi edhe për trajtim financiar. (Studentë, prindërit e të cilëve kanë vdekur në krye të detyrës; studentë me ndihmë financiare; studentë me nevoja të veçanta; studentë prindërit e të cilëve kanë nevoja të veçanta, studentë që kanë marrë statusin e jetimit; studentë që kanë qenë viktima të trafikimit të qenieve njerëzore; studentë të grupeve etnike; studentë, prindërit e të cilëve ishin të dënuar të regjimit komunist; studentë, prindërit e të cilëve janë në pension etj.)

\*Ofrohen kurset e studimit në gjuhën angleze, (o s e i t a l i n e), ku niveli minimal i kërkuar për gjuhën është B1. Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në University of S i e n a lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement”klikoni më poshtë:

[ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies,%20student.pdf)

Për informacion të plotë mbi Siena University [Università degli Studi di Siena (unisi.it)](https://www.unisi.it/), ju lutemi klikoni te:

[Documents and forms for exchange students | Università degli Studi di Siena (unisi.it)](https://en.unisi.it/international/international-exchange-students/documents-and-forms-exchange-students)

[Department of Information engineering and mathematics | Università degli Studi di Siena (unisi.it)](https://en.unisi.it/departments/department-information-engineering-and-mathematics)

[[2016226] INTRODUCTORY COURSE FOR MSC DEGREES | Università degli Studi di Siena (unisi.it)](https://www.unisi.it/ugov/degreecourse/580084)

***Afati për aplikim, pranë Drejtorisë së Komunikimit dhe Koordinimit në UPT: Deri më 6 shtator 2024***

Për informacione shtesë në lidhje me procesin e aplikimit në UPT mund të kontaktoni në email: [rkodra@upt.al](mailto:rkodra@upt.al) dhe [abeqo@upt.al](mailto:abeqo@upt.al)